CELEX: 62013TN0267
Language: mt
Date: 2013-05-17 00:00:00
Title: Kawża T-267/13: Rikors ippreżentat fis- 17 ta’ Mejju 2013 — El Corte Inglés vs UASI — Gaffashion (BAUSS)

27.7.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 215/14
            
         Rikors ippreżentat fis-17 ta’ Mejju 2013 — El Corte Inglés vs UASI — Gaffashion (BAUSS)
   (Kawża T-267/13)
   2013/C 215/19
   Lingwa tar-rikors: l-Ispanjol
   
      Partijiet
   
   
      Rikorrenti: El Corte Inglés, SA (Madrid, Spanja) (rappreżentanti: E. Seijo Veiguela u J. L. Rivas Zurdo, avukati)
   
      Konvenut: L-Uffiċċju għall-Armonizzazzjoni fis-Suq Intern (Trade marks u Disinni)
   
      Parti oħra quddiem il-Bord tal-Appell: Gaffashion — Comércio de Acessórios de Moda, Lda (Viana do Castelo, il-Portugall)
   
      Talbiet tar-rikorrenti
   
   
               —
            
            
               tannulla d-deċiżjoni tat-Tieni Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni) tal-21 ta’ Frar 2013 fil-Każ R 2295/2011-2, sa fejn, billi tiċħad l-appell tar-rikorrenti, din tikkonferma d-deċiżjoni tad-Diviżjoni tal-Oppożizzjoni li t-Trade mark Komunitarja Nru 9 093 733“BAUSS” (verbali) tiġi rreġistrata parzjalment;
            
         
               —
            
            
               tikkundanna għall-ispejjeż lill-parti jew lill-partijiet li jopponu dan ir-rikors.
            
         
      Motivi u argumenti prinċipali
   
   
      Applikant għat-trade mark Komunitarja: Gaffashion — Comércio de Acessórios de Moda, Lda
   
      Trade mark Komunitarja kkonċernata: it-trade mark verbali “BAUSS” għal prodotti u servizzi fil-klassijiet 18, 25 u 35 — Applikazzjoni għal trade mark Komunitarja Nru 9 093 733
   
      Proprjetarju tat-trade mark jew tas-sinjal invokat insostenn tal-oppożizzjoni: ir-rikorrenti
   
      Trade mark jew sinjal invokat: it-trade marks figurattivi li jinkludu l-elementi verbali “BASS 3 TRES”, “BASS 10 DIEZ” u “BASS 20 VEINTE” għal prodotti u servizzi fil-klassijiet 18, 25 u 35
   
      Deċiżjoni tad-Diviżjoni tal-Oppożizzjoni: oppożizzjoni miċħuda
   
      Deċiżjoni tal-Bord tal-Appell: appell miċħud
   
      Motivi invokati: ksur tal-Artikolu 8(1)(b) tar-Regolament Nru 207/2009